
Проект № BG05SFPR001-2.004-001 „Образователни маршрути в България“
Кратко описание на проекта:
Проектът „Образователни маршрути в България“ се реализира от Министерството на образованието и науката по Програма „Образование“ 2021–2027 г., процедура BG05SFPR001-2.004 „Образователни маршрути за иновативно учене извън училище“.
Бюджет на проекта: 52 399 433,76 лева (26 791 405,06 евро)
Срок за изпълнение: 36 месеца.
Цели на проекта: Проектът цели да въведе иновативни подходи за учене чрез преживяване и да насърчи активно, смислено и мотивирано участие на учениците в образователния процес.
Чрез създаването на тематични образователни маршрути, учениците ще имат възможност да прилагат знанията си от различни учебни предмети в реална среда – чрез посещения на културни, исторически и природни обекти, музеи, театри, резервати, занаятчийски работилници и др. 
Основните цели включват:
· развитие на ключови компетентности – комуникация, работа в екип, креативност, критическо мислене, предприемачески и дигитални умения;
· изграждане на нагласи за учене през целия живот и умения за самостоятелно учене;
· засилване на чувството за принадлежност към културното и природно наследство на България;
· насърчаване на социалната интеграция и равния достъп до качествено образование;
· създаване на партньорства между училища, културни, научни и природозащитни институции.
Очаквани резултати:
· Повишена мотивация за учене чрез прилагане на знанията в реална среда и превръщане на ученето в преживяване;
· Надградени знания и умения, придобити в училище, и трайно разбиране на учебното съдържание чрез междупредметни връзки;
· Развитие на социално-емоционална интелигентност, толерантност, умения за общуване и работа в екип;
· Затвърждаване на културната и националната идентичност чрез досег до българската история, традиции и природа;
· Обогатяване на педагогическите практики чрез по-добро взаимодействие между учители и ученици в неформална среда.

